Diari Oficial de la Generalitat Valenciana


Sumari del DOGV 4816, del 10-08-2004 (2004/7926)

RESOLUCIÓ de 7 de juliol de 2004, de la secretària general del SERVEF, per delegació de la directora general del SERVEF, per la qual s'accepta la cessió gratuïta de la propietat d'un solar de 621 m2 de superfície total, ubicat a Onda, C/ Isabel Clara Simó, realitzada per l'Ajuntament del citat municipi i destinat a la construcció d'un centre SERVEF d'Ocupació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4816

Data del DOGV
:   10-08-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7926


Data del document
:   07-07-2004

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Onda
    * cultura regional
    * propietat immobiliària

RESOLUCIÓ de 7 de juliol de 2004, de la secretària general del SERVEF, per delegació de la directora general del SERVEF, per la qual s'accepta la cessió gratuïta de la propietat d'un solar de 621 m2 de superfície total, ubicat a Onda, C/ Isabel Clara Simó, realitzada per l'Ajuntament del citat municipi i destinat a la construcció d'un centre SERVEF d'Ocupació. [2004/7926]
  
Vist l'expedient de cessió en propietat per part de l'Ajuntament d'Onda d'un solar de 621 m2, aproximadament, per a la construcció d'un centre SERVEF d'Ocupació, i de conformitat amb els següents
  
Fets
  
1. En sessió plenària realitzada el dia 25 de novembre de 2002, l'Ajuntament d'Onda va acordar la incoació de l'expedient de cessió gratuïta al Servici Valencià d'Ocupació i Formació, organisme autònom de la Generalitat Valenciana adscrit a la Conselleria d'Economia, Hisenda i Ocupació, de l'immoble de la seua propietat, de 621 m2 de superfície, inclós en una parcel·la urbana de 6.233 m2, ubicada al C/ Francesc Ferrer Pastor, cantonada amb el C/ Isabel Clara Simó.
  
2. La Comissió de Govern Municipal, per delegació del Ple de data 30 de juny de 2003, en la sessió d'1 de desembre de 2003, acorda cedir al Servici Valencià d'Ocupació i Formació el següent bé que es destinarà a la construcció d'un nou centre SERVEF d'Ocupació: urbana, de 621 m2, situada al C/ Isabel Clara Simó; inscrita en el Registre de la Propietat de Vila-real, al tom 1.164, llibre 555, foli 211, finca núm. 36.593; pertany a l'Ajuntament en virtut d'adjudicació del projecte de reparcel·lació de l'actuació integrada formada per la Unitat d'Execució Oest (Partida Benabar) al sector SUD-3 del PGOU, aprovat definitivament pel Decret de 22 d'octubre de 1999. Està lliure de càrregues i gravàmens i té caràcter de bé patrimonial. Referència Cadastral: a data de hui no disposa de referència pròpia, però la parcel·la matriu té com a referència cadastral la següent: 3881901YK3238S.
  
3. La cessió es realitza amb la condició que si en el termini màxim de cinc anys no es compleixen els fins per als quals s'atorga la cessió, aquesta es considerarà resolta i el bé revertirà a l'Ajuntament, amb subjecció al que estableix l'article 111 del Reial Decret 1.372/1986, de 13 de juliol, pel qual s'aprova el Reglament de Béns de les Entitats Locals.
  
4. Consten en les actuacions que el citat Ajuntament ha donat compliment al que disposa els articles 109 i següents del Reglament de Béns de les Entitats Locals, i que el SERVEF té previsió pressupostària de la despesa necessària per a donar compliment als compromisos adquirits com a conseqüència de l'acceptació de l'immoble.
  
5. De la mateixa manera, ha sigut emés amb data 5 de març de 2004, un informe favorable de la Subsecretaria de la Conselleria d'Economia, Hisenda i Ocupació sobre l'acceptació de la cessió gratuïta de la propietat de la citada parcel·la.
  
6. A la vista de l'informe favorable emés pel Servici Jurídic amb data 31 de maig de 2004
  
Fonaments de dret
  
I. L'article 39 de la Llei 14/2003, de 10 d'abril, de Patrimoni de la Generalitat Valenciana, estableix que la Generalitat Valenciana podrà adquirir béns i drets per qualsevol títol jurídic, onerós o lucratiu, de dret públic o privat, i, en particular, indica en l'article 44 l'adquisició amb caràcter gratuït mitjançant la cessió administrativa, per la qual la Generalitat Valenciana adquirirà la propietat dels béns i drets patrimonials o demanials que li cedisquen d'altres administracions públiques per a destinar-los a un ús públic o a la prestació de servicis públics de la seua competència.
  
II. L'article 27.2.c) de la Llei 14/2003, de Patrimoni de la Generalitat Valenciana, indica que l'adquisició de béns i drets en virtut de cessió administrativa, porta implícita que siguen afectats a l'ús general o al servici públic que es tracte. En conseqüència, una vegada perfeccionada la cessió i l'acceptació, mitjançant la corresponent resolució i formalització de la corresponent escriptura pública, d'acord amb l'article 19 del mateix text legal, l'immoble queda automàticament afecte al servici públic de foment d'ocupació encomanat al SERVEF, al qual corresponen les funcions i responsabilitats d'administració, gestió i conservació.
  
III. L'article 8 de la Llei 3/2000, de 17 d'abril, per la qual es crea el Servici Valencià d'Ocupació i Formació (SERVEF), en la redacció introduïda per la Llei 9/2001, de 27 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i l'article 95.1 de la Llei 14/2003, de Patrimoni de la Generalitat Valenciana.
  
IV. L'article 2, apartat 5, de la Resolució d'1 d'octubre de 2003, de la directora general del SERVEF sobre delegació de competències en matèria de personal, gestió econòmica i contractació administrativa, pel qual es delega en la secretària general del SERVEF l'exercici de les competències en matèria patrimonial.
  
En ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament d'Onda, mitjançant Acord de la Comissió de Govern Municipal, per delegació del Ple de data 30 de juny del 2003, en sessió realitzada l'1 de desembre de 2003, del següent bé que es destinarà a la construcció d'un nou centre SERVEF d'Ocupació: urbana, solar de 621 m2, situat al C/ Isabel Clara Simó; límits: nord: Isabel Clara Simó; sud: Ajuntament; est: Ajuntament zona verda; oest: Ajuntament. Inscrita en el Registre de la Propietat de Vila-real, al tom 1.164, llibre 555, foli 211, finca núm. 36.593. Pertany en concepte de ple domini a l'Ajuntament d'Onda en virtut d'adquisició per segregació. Està lliure de càrregues i gravàmens.
  
Segon
  
La cessió gratuïta realitzada per l'Ajuntament d'Onda s'efectua amb la condició de destinar els locals a la instal·lació d'un nou centre SERVEF d'Ocupació, amb l'advertència que si en el termini màxim de cinc anys no es compleixen els fins per als quals s'atorga la cessió, aquesta es considerarà resolta i el bé revertirà a l'Ajuntament, amb subjecció al que estableix l'article 111.1 del Reglament de Béns de les Entitats Locals.
  
Tercer
  
Elevar a escriptura pública la cessió i l'acceptació de l'immoble, i inscriure'l en el registre de la Propietat corresponent. A fi de donar compliment al que estableix l'article 97.2 de la Llei 14/2003, de Patrimoni de la Generalitat Valenciana, es farà constar expressament en l'escriptura pública i en la inscripció registral que l'immoble s'escriptura i s'inscriu, respectivament, a favor del Servici Valencià d'Ocupació i Formació, organisme autònom dependent de la Generalitat Valenciana, adscrit actualment a la Conselleria d'Economia, Hisenda i Ocupació, i que totes les despeses són a càrrec del Servici Valencià d'Ocupació i Formació.
  
Quart
  
Una vegada subscrita la corresponent escriptura pública, haurà de donar-se d'alta la propietat adquirida en l'Inventari General de Béns i Drets del Servici Valencià d'Ocupació i Formació, que s'incorporarà com a annex a l'Inventari General de Béns i Drets de la Generalitat Valenciana, mitjançant la comunicació a la Subsecretaria de la Conselleria d'Economia, Hisenda i Ocupació, i inscriure-la en el registre de la Propietat corresponent, en concepte de bé de domini públic afecte al servici públic de foment d'ocupació propi del citat organisme, al qual correspondran les competències demanials, inclosa l'administració, gestió i conservació, i qualsevol altra prerrogativa prevista en la legislació sobre patrimoni.